CELEX: 32012R0140
Language: lv
Date: 2012-02-17 00:00:00
Title: Komisijas Īstenošanas regula (ES) Nr. 140/2012 ( 2012. gada 17. februāris ) par atļauju izmantot monenzīnnātriju kā barības piedevu dējējvistu audzēšanai paredzētiem cāļiem (atļaujas turētājs Huvepharma NV Belgium )  Dokuments attiecas uz EEZ

18.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 47/18
            
         KOMISIJAS ĪSTENOŠANAS REGULA (ES) Nr. 140/2012
   (2012. gada 17. februāris)
   par atļauju izmantot monenzīnnātriju kā barības piedevu dējējvistu audzēšanai paredzētiem cāļiem (atļaujas turētājs Huvepharma NV Belgium)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju monenzīnnātrija lietošanai. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums attiecas uz atļauju izmantot monenzīnnātriju kā tādu barības piedevu dējējvistu audzēšanai paredzētiem cāļiem, kuru jāklasificē barības piedevu kategorijā “kokcidiostati un histomonostati”.
            
         
               (4)
            
            
               Ar Komisijas Regulu (EK) Nr. 109/2007 (2) monenzīnnātriju desmit gadus bija atļauts izmantot kā barības piedevu gaļas cāļu un tītaru ēdināšanā līdz 16 nedēļu vecumam.
            
         
               (5)
            
            
               Eiropas Pārtikas nekaitīguma iestāde (“iestāde”) 2011. gada 15. novembra atzinumā (3) secināja, ka, ievērojot monenzīnnātrijam paredzētos lietošanas nosacījumus, tas kaitīgi neietekmē ne cilvēku veselību, ne dzīvnieku veselību vai vidi un ka, lietojot šo piedevu, var efektīvi kontrolēt Eimeria infekcijas. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā references laboratorija.
            
         
               (6)
            
            
               Monenzīnnātrija novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “kokcidiostati un histomonostati”, ir atļauts izmantot kā dzīvnieku barības piedevu atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 17. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 31, 6.2.2007., 6. lpp.
   
      (3)  EFSA Journal 2011. gads; 9(12):2442.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas beigu termiņš
               
               
                  Pagaidu maksimālais atlieku līmenis (MAL) attiecīgajos dzīvnieku izcelsmes pārtikas produktos
               
            
                  aktīvās vielas mg uz kg kompleksās barības ar mitruma saturu 12 %
               
            
                  
                     Kokcidiostati un histomonostati
                  
               
            
                  51701
               
               
                  
                     Huvepharma NV Belgium
                  
               
               
                  Monenzīnnātrijs
                  (Coxidin)
               
               
                  
                               
                           
                           
                              
                                 Piedevas sastāvs
                              
                              
                                           
                                       
                                       
                                          Monenzīnnātrija tehniskā viela atbilst šādai monenzīna aktivitātei: 25 %
                                       
                                    
                                           
                                       
                                       
                                          Perlīts: 15 % - 20 %
                                       
                                    
                                           
                                       
                                       
                                          Kalcija karbonāts: līdz 100 %
                                       
                                    
                        
                               
                           
                           
                              
                                 Aktīvā viela
                              
                              C36H61O11Na
                              No Streptomyces cinnamonensis 28682, LMG S-19095 iegūts poliētera monokarboksilskābes nātrija sāls pulvera veidā.
                              Sastāva attiecības
                              
                                           
                                       
                                       
                                          Monenzīns A: ne mazāk par 90 %
                                       
                                    
                                           
                                       
                                       
                                          Monenzīns A + B: ne mazāk par 95 %
                                       
                                    
                                           
                                       
                                       
                                          Monenzīns C: 0,2–0,3 %
                                       
                                    
                        
                               
                           
                           
                              
                                 Analīzes metode
                                  (1)
                              
                              Aktīvās vielas noteikšanas metode: augstas izšķirtspējas šķidruma hromatogrāfija (HPLC) ar pēckolonnas derivatizāciju un UV-VIS (EN ISO standarta metode 14183:2008).
                           
                        
               
                  Cāļi dējējvistu audzēšanai
               
               
                  16 nedēļas
               
               
                  100
               
               
                  125
               
               
                  
                              1.
                           
                           
                              Aizliegts izmantot vismaz vienu dienu pirms kaušanas.
                           
                        
                              2.
                           
                           
                              Piedevu iekļauj barības maisījumos premiksa veidā.
                           
                        
                              3.
                           
                           
                              Monenzīnnātriju nedrīkst jaukt kopā ar citiem kokcidiostatiem.
                           
                        
                              4.
                           
                           
                              Lietošanas pamācībā norāda:
                              “Bīstams zirgu dzimtas dzīvniekiem. Šī barība satur jonoforu: nedrīkst lietot kopā ar tiamulīnu un, lietojot vienlaikus ar citiem medikamentiem, jāseko līdzi iespējamām negatīvām blakusparādībām”.
                           
                        
                              5.
                           
                           
                              Jāvalkā piemērots aizsargapģērbs, cimdi un acu/sejas aizsargs. Ja telpas nav pietiekami ventilētas, jālieto piemērots respirators.
                           
                        
                              6.
                           
                           
                              Atļaujas turētājs paredz un īsteno pēcpārdošanas uzraudzības programmu attiecībā uz rezistenci pret Eimeria spp.
                           
                        
               
                  2022. gada 9. marts
               
               
                  25 μg monenzīnnātrija uz kg mitras ādas + tauku
                  8 μg monenzīnnātrija uz kg mitru aknu, mitru nieru un mitru muskuļu
               
            
         (1)  Sīkāka informācija par analīzes metodēm atrodama Eiropas Savienības references laboratorijas barības piedevu jomā tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.